**Il-Karnival ta’ Malta 2018 organizzat minn Festivals Malta**

**Il-Ħadd 4 ta’ Frar 2018**

**Karnival fil-Kottonera**

**9.30am – 1pm**

Sfilata tal-Karnival li qed tittella’ bil-kollaborazzjoni tal-kunsilli lokali tal-Kottonera u l-għaqdiet tal-lokal, kif ukoll bil-parteċipazzjoni ta’ gruppi ta’ żfin u karrijiet żgħar fost oħrajn. Il-programm jara l-bidu tiegħu minn ħdejn il-Knisja fl-Isla, fejn karrijiet, maskeruni u xi wħud mill-kumpaniji taż-żfin jibdew sfilata li tgħaddi minn max-xatt tal-Isla . Din tibqa’ miexja lejn Bormla fejn fi Pjazza Paolino Vassallo l-kumpaniji taż-żfin jtellgħu l-ispettaklu tagħhom. Il-Karnival tal-Kottonera jiġi fi tmiemu f’Misraħ ir-Rebħa l-Birgu fejn il-parteċipanti tal-isfilata, flimkien mal-banda, joħolqu atmosfera karnivaleska għad-divertiment ta’ kulħadd.

**Il-Ħamis 8 ta’ Frar 2018**

**Ċerimonja tal-ftuħ tal-Karnival**

**Pjazza San Ġorġ**

**6pm – 7.40pm**

**€5**

Jingħata bidu għaċ-Ċerimonja tal-ftuħ tal-Karnival fi Pjazza San Ġorġ bil-Parata tradizzjonali tal-Karnival, żfin kompetittiv u parata ta’ kostumi.

**Il-Ġimgħa 9 ta’ Frar 2018**

**Pjazza San Ġorġ**

**6pm – 8.45pm**

**€5**

Programm fi Pjazza San Ġorġ bi żfin kompetittiv minn Kumpaniji Sezzjoni A u B u sfilata żgħira bil-parteċipazzjoni tar-Re tal-Karnival, maskeruni, karrijiet satiriċi u Karrijiet Kumpaniji A.

**Is-Sibt 10 ta’ Frar 2018**

**Pjazza San Ġorġ sa Triq ir-Repubblika**

**9.30am – 11.30am**

**€5**

Il-Karnival tat-Tfal fi Pjazza San Ġorġ bil-parteċipazzjoni ta’ żfin minn skejjel privati taż-żfin, Kumpaniji Ċ u sfilata żgħira bil-parteċipazzjoni tar-Re tal-Karnival, maskeruni iżolati u karrijiet satiriċi L-attività tispiċċa għall-ħabta tal-11.30am fi Pjazza San Ġorġ. Titkompla sfilata tul Triq ir-Repubblika.

**Is-Sibt 10 ta’ Frar 2018**

**Pjazza San Ġwann**

**5pm, 6pm, 7pm**

**Dħul b’xejn**

Il-Qarċilla bi produzzjoni teatrali mtellgħa minn Teatru Malta. ‘L-Għarusa Karfusa’ hija t-tipika ħrafa klassika ta’ mħabba pprojbita, però bejn frotta u ħaxixa.

**Is-Sibt 10 ta’ Frar 2018**

**Pjazza San Ġorġ**

**5pm ’il quddiem**

**€10**

Programm fi Pjazza San Ġorġ bil-parteċipazzjoni tal-kumpaniji taż-żfin sezzjonijiet A, B u D, Karrijiet Trijonfali A, B u Ċ. L-attività tispiċċa wara d- 9pm. Titkompla sfilata tul Triq ir-Repubblika.

**Is-Sibt 10 ta’ Frar 2018**

**Pjazza Tritoni**

**8pm sat-tard**

**Dħul b’xejn**

Ballu Tritoni 18 se jseħħ madwar il-Funtana tat-Tritoni qabel id-daħla tal-Belt Valletta. Il-kumpaniji tal-Karnival kollha kif ukoll il-pubbliku ġenerali hu mistieden jieħu sehem. Il-ballu li se jibqa’ għaddej sa tard billejl se jkollu l-parteċipazzjoni ta’ DJs lokali kif ukoll spettaklu mill-Big Band Brothers.

**Il-Ħadd 11 ta’ Frar 2018**

**Carnival Band Parade fil-Ħamrun**

**10am, Triq il-Kbira San Ġużepp**

Organizzata mill-Kunsill Lokali Ħamrun bil-kollaborazzjoni ta’ Festivals Malta u bis-sehem tal-baned Ħamruniżi.

**Il-Ħadd 11 ta’ Frar 2018**

**Toroq prinċipali tal-Belt Valletta**

**12.30pm**

**Dħul b’xejn**

Sfilata bil-karrijiet u l-gruppi tal-karnival li tgħaddi minn Pjazza Kastilja. Imbagħad tibqa’ sejra lejn il-Fosos tal-Furjana, Triq l-Assedju l-Kbir fil-Furjana għal Triq Ġlormu Cassar, u lura lejn Kastilja. Imbagħad tgħaddi minn Triq il-Merkanti, Triq ir-Repubblika għal Misraħ il-Ħelsien għall-Pjazza Tritoni u tibqa’ sejra lejn Triq Sarria u Triq San Publiju fil-Furjana.

**Il-Ħadd 11 ta’ Frar 2018**

**Pjazza San Ġorġ**

**2.00pm – 8pm**

**€12**

Programm fi Pjazza San Ġorġ bil-parteċipazzjoni tal-Kumpaniji sezzjoni Ċ u sfilata bil-parteċipazzjoni tar-Re tal-Karnival, maskeruni, Kumpaniji D, karrijiet satiriċi, Karrijiet Trijonfali A,B, Ċ u Karrijiet Kumpaniji A.

**It-Tnejn 12 ta’ Frar 2018**

**Pjazza San Ġorġ**

**10am – 1pm**

Fl-10am parata u program ta’ żfin fi Pjazza San Ġorġ minn diversi skejjel u gruppi taż-żfin inklużi dawk minn Għawdex u min Kumpaniji C Jibdew min Pjazza San Ġorġ b’defilé ma diversi toroq.

**It-Tnejn 12 ta’ Frar 2018**

**Pjazza Kastilja, Triq il-Merkanti, Pjazza San Ġorġ, Triq ir-Repubblika**

**3.30pm – 9pm**

**€7**

Programm ieħor jibda minn ħdejn Kastilja bil-parteċipazzjoni tal-Kumpaniji A, B u D u sfilata mmexxija mir-Re tal-Karnival, Maskeruni, Karrijiet Satiriċi, Karrijiet Trijonfali A, B u C u Karrijiet Kumpaniji A. Titkompla sfilata tul Triq ir-Repubblika.

**It-Tlieta 13 ta’ Frar 2018**

**Pjazza Teatru Rjal**

**9.30am – 2pm**

**Dħul b’xejn**

Tibda parata minn diversi skejjel u gruppi taż-żfin minn Pjazza San Ġorġ sa Pjazza Teatru Rjal, fejn jittella’ programm varjat fuq il-palk bil-parteċipazzjoni ta’ Zhejiang Wu Opera Troupe miċ-Ċina.

**It-Tlieta 13 ta’ Frar 2018**

**Il-Gran Finale, il-Furjana**

**6pm – 11pm**

**Dħul b’xejn**

Gran Finale: sfilata finali bir-Re tal-Karnival, karrijiet u kumpaniji madwar il-Furjana li tispiċċa fi Triq Sant’Anna l-Furjana. Tieħu sehem ukoll iz-Zhejiang Wu Opera Troupe miċ-Ċina.

**KARNIVALI FL-IRĦULA 2018**

**Il-Ġimgħa 9 ta’ Frar 2018**

**Attività tal-Karnival fil-Marsa**

**6.30pm ’il quddiem,** Pjazza Ġ.F.Abela

Organizzata mill-Kunsill Lokali tal-Marsa, b’mużika miż-żewġ baned tal-lokal, kif ukoll kant u żfin minn diversi skejjel, kif ukoll mit-tfal li jattendu l-Iskola Primarja tal-Marsa.

**Is-Sibt 10 ta’ Frar 2018**

**Attività Karnivaleska**

**2.30pm ’il quddiem, Pjazza ta’ San Ġiljan (Spinola)**

Organizzata mill-Kunsill Lokali San Ġiljan, bi spettaklu ta’ kant u żfin bis-sehem ta’ diversi għaqdiet taż-żfin, kif ukoll kompetizzjonijiet.

**Is-Sibt 10 ta’ Frar 2018**

**Attivitajiet tal-Karnival f’Birżebbuġa**

**4.30pm ’il quddiem, tibda Triq Żarenu Dalli, u tispiċċa quddiem it-Teatru Grieg fil-Bajja s-Sabiħa**

Organizzati mill-Kunsill Lokali ta’ Birżebbuġa, bi sfilata mat-toroq bis-sehem taż-żewg baned lokali kif ukoll diversi għaqdiet u gruppi, li joffru spettakli ta’ żfin u daqq minn kumpaniji tal-Karnival.

**Il-Ħadd 11 ta’ Frar 2018**

**Attività Karnivaleska fin-Naxxar**

**9am - 1pm, Labour Avenue**

Organizzata mill-Kunsill Lokali tan-Naxxar, dan l-avveniment jinkludi parati u żfin minn diversi kumpaniji lokali bil-kostumi u t-tema tal-karnival.

**Il-Ħadd 11 ta’ Frar 2018**

**Attività Karnivaleska**

**9am ’il quddiem**

Organizzata mill-Kunsill Lokali ta’ Ħad-Dingli, bil-parteċipazzjoni ta’ kumpaniji taż-żfin, sfilata tal-kostumi u wirja ta’ maskli magħmula mit-tfal, kif ukoll kant minn diversi żgħażagħ u logħob.

Post: Misraħ Frenċ Abela, Ħad-Dingli (f’każ ta’ maltemp fl-iskola tal-istess lokalità)

**Il-Ħadd 11 ta’ Frar 2018**

**Il-Qarċilla: L-Għarusa Karfusa fil-Ħamrun
9.30am,** Triq Dun Nerik Cordina Perez (Broad Street)

Produzzjoni teatrali mtella’ minn Teatru Malta. ‘L-Għarusa Karfusa’ hija t-tipika ħrafa klassika ta’ mħabba pprojbita, però bejn frotta u ħaxixa.

**Il-Ħadd 11 ta’ Frar 2018**

**Attività Karnivaleska f’Ħaż-Żabbar**

**4.30pm, il-Venda l-Antika**

Organizzata mill-Kunsill ta’ Ħaż-Żabbar, b’sfilati ta’ żfin u kant.

**Il-Ħadd 11 ta’ Frar 2018**

**Attività Karnivaleska f’Ħal Għaxaq**

**7pm ’il quddiem,** **Pjazza ta’ Ħal Għaxaq**

Organizzata mill-Kunsill Lokali ta’ Ħal Għaxaq, bil-parteċipazzjoni ta’ gruppi ta’ żeffiena, kant u baned.

**It-Tnejn 12 ta’ Frar 2018**

**Karnival f’Ħal Għargħur**

**6pm ’il quddiem, Pjazza tal-Għargħur**

Organizzat mill-Kunsill Lokali tal-Għargħur, bil-parteċipazzjoni ta’ kumpaniji taż-żfin, kant minn diversi żgħażagħ, kif ukoll mużika mill-banda Big Friends Guggen Musik Malta. Udjenzi huma mħegga jiġu bil-kostumi.

**It-Tnejn 12 ta’ Frar 2018**

**Attività Karnivaleska Ta’ Xbiex**

**6pm, fil-Parkeġġ tal-Marina**

Organizzata mill-Kunsill Lokali ta’ Ta’ Xbiex, din l-attività se toħloq atmosfera divertenti għat-tfal fil-lokalità.

**It-Tnejn 12 u t-Tlieta ta’ Frar 2018**

**Karnival Spontanju Għaxqi**

**7.30pm, fit-toroq ta’ Ħal Għaxaq**

Organizzat mill-Kunsill Lokali ta’ Ħal Għaxaq b’maskarati, karrijiet u maskaruni. Isiru bosta kompetizzjonijiet għall-aħjar maskarat, gruppi ta’ maskarati u karrijiet. Fit-12 ta’ Frar se tittella’ l-Qarċilla: L-Għarusa Karfusa fis-7.30pm.